b"\n_START_ARTICLE_\nSu\xc5\xbenji sendvi\xc4\x8dev\n_START_SECTION_\nBiografija\n_START_PARAGRAPH_\nZasedba je nastala kot duo leta 2003 (Jani Lah, Matej Krajnc). Prvi nastop: KUD France Pre\xc5\xa1eren. Sprva naj bi se zasedbi pridru\xc5\xbeil bobnar Andrej Hribar (kot Jani Lah \xc4\x8dlan Projekta Triglav, zasedbe Toma\xc5\xbea Domicelja), a je zaradi pomanjkanja \xc4\x8dasa igral zgolj enkrat, pet let pozneje, na studijski razli\xc4\x8dici skladbe \xc4\x8crne strani (Imamo dobro glasbo 2008)._NEWLINE_Namesto njega je pri\xc5\xa1el Bla\xc5\xbe Gregorin (Babewatch, Sfiltrom), bolj ali manj stalni pa so po letu 2004 bili trije kitaristi: Janez Hostnik (Don Mentony Band, Johnny's Band), Martin Pe\xc4\x8dar in Bojan Jurjev\xc4\x8di\xc4\x8d Jurki (Jurki & Basisti)._NEWLINE_V obdobju 2004\xe2\x80\x932006 so precej igrali po vsej Sloveniji, od portoro\xc5\xa1kega Avditorija in ljubljanskega Konzorcija do kluba KGB v Mariboru. Jeseni 2004 so nastopili tudi v oddaji Iz\xc5\xa1tekani. Repertoar zasedbe je bil pester: od avtorskih skladb do priredb starega rokenrola, Dylana, Cohena idr. Leta 2005 so v Jurkijevem studiu posneli singel Vedel sem (tudi spot za RTV Slovenija), leta 2008 pa so se v nekoliko druga\xc4\x8dni postavi (od izvirne zasedbe sta takrat ostala samo Matej Krajnc in Jani Lah) s skladbo \xc4\x8crne strani udele\xc5\xbeili projekta Imamo dobro glasbo Vala 202._NEWLINE_Leta 2013 so se Su\xc5\xbenji po dolgem premoru ponovno zbrali. Nastala je plo\xc5\xa1\xc4\x8da Na meji z dvanajstimi avtorskimi skladbami Mateja Krajnca iz obdobja 1994\xe2\x80\x932012. Trenutna zasedba: Matej Krajnc, Jani Lah, Bla\xc5\xbe Gregorin in Goran Radi\xc4\x87 - Gec. Kot pridru\xc5\xbeeni kitarist je na snemanjih za plo\xc5\xa1\xc4\x8do sodeloval tudi Jure Bajt. Leta 2015 so pri zalo\xc5\xbebi Nika izdali album Antropoid."